《新结小茅亭》
明代·梁以蘅

新结小茅亭，彷若在空翠。阒寂为柴门，竟日无人至。

篁叶风为为，日夕更森邃。道经时一展，澹泊饶古意。

野人性疏阔，颇与世人异。聊此避尘俗，亦是时共弃。

作者简介：梁以蘅，字仲房，号南塘。新会人。明世宗嘉靖二十二年（一五四三）举人。弱冠以贡授宾州训导，中式后转庐陵教谕，历绍兴府教授，寻擢连城令。卒年四十九。有《南塘诗集》。清顾嗣协《冈州遗稿》卷四有传。